Mobiilivõrkude valmistaja Ericsson informeeris Rootsi valitsust, et kavatseb koondada 3000-4000 töötajat, edastas Rootsi televisioon.
Firma oli aprillis teatanud struktuurilistest muudatustest ja üheksa miljardit krooni maksva säästuprogrammi laiendamisest. Selle tulemusena kaotab Rootsis töö viiendik töötajatest, kuna Ericssoni palgal on maailmas 116 000 inimest, neist 15 000 Rootsis.
Septembris oli päevaleht Svenska Dagbladet kirjutanud, et Ericsson kavatseb Rootsis lõpetada tootmise ja koondada 3000 töötajat.
Juulis oli koha kaotanud seitse aastat Ericssoni juhtinud Hans Vestberg.